पृथ्वी ग्रह बहुत शानदार है,
जीवन में छोटी चीज़ों पर ध्यान न देना आसान है।
लेकिन करीब से देखो...
और एक पूरी अनदेखी दुनिया है।
एक ऐसी दुनिया जहाँ नन्हे हीरो...
और छोटे राक्षसों को...
अविश्वसनीय महाशक्तियों की ज़रूरत है...
कई खतरों से बचने के लिए।
टाइनी वर्ल्ड
घर जैसी कोई जगह नहीं है।
और एक काले-पेट वाले हैम्स्टर के लिए, यह यहाँ...
यूरोपीय ग्रामीण क्षेत्र के केंद्र में है।
समस्या यह है कि...
...ग्रामीण क्षेत्र बदल रहे हैं।
वर्णनकर्ता पॉल रुड
जैसे ही मशीनें चलती हैं...
जानवरों को अपना घर छोड़कर जाना पड़ता है।
अधिकांश इतने छोटे हैं कि इन पर किसी का ध्यान नहीं जाता।
जो भाग्यशाली होते हैं, वे यहाँ आ जाते हैं।
हमारे बगीचों में।
एक परिचित जगह।
लेकिन एक छोटे पैमाने पर,
यह अजूबों की दुनिया है...
जहाँ छोटे जीव शासन करते हैं।
इन छोटे किरायेदारों के लिए, बगीचे में उनकी सभी आवश्यकताएँ हैं।
आरामदायक बिस्तर।
निजी कमरें।
यहाँ तक कि एक पूल भी।
यह स्वर्ग जैसा लग सकता है।
लेकिन ख़तरे हर जगह हैं।
सबसे बुरा, इस भूमि पर बड़ों का शासन है।
तो, इस जगह को घर बनाने के लिए क्या आवश्यक है?
बगीचा
वसंत आ गया है।
और इसके साथ, भोजन की एक ताज़ा आपूर्ति।
लेकिन जहाँ भोजन होता है, वहाँ परेशानी होती ही है।
अन्य शिकारी की तुलना में पालतू बिल्लियाँ अधिक छोटे स्तनीयजन्तु को मारती हैं।
सौभाग्य से, गिलहरियाँ शारीरिक रूप से फुर्तीली और मानसिक रूप से चालाक होती हैं।
जहाँ चाह है... और कुछ नट्स हों... वहाँ राह है।
लेकिन कपड़े की तार पर चलना, इतना आसान नहीं है।
वह वापस आ जाएगी।
गिलहरियाँ ज़िद्दी होती हैं।
बेशक़, उड़ सकने की वजह से पक्षी मेज़ तक आसानी से पहुँच जाता है।
रॉबिन शुरुआती वसंत में अपना परिवार बढ़ाते हैं।
ताकि पिता अपने बढ़ते परिवार के लिए जितना संभव हो उतना भोजन एकत्र कर सकते हैं।
जब माँ बच्चे का ध्यान रखती है, पिता हर पाँच मिनट में चूज़ों को
खिलाने में बहुत व्यस्त रहते हैं।
अन्य पक्षियों से बचना सबसे कठिन हिस्सा है।
बागीचे में रॉबिंस सबसे आक्रामक पक्षी हैं।
और यह सबसे घातक है।
पचास किलोमीटर प्रति घंटे की रफ़्तार से उड़ते हुए,
गौरैया बाज़ एक छोटा पक्षी विशेषज्ञ है।
एक असफल शिकार का मतलब मुफ़्त भोजन भी हो सकता है।
काली चींटियों के लिए, भोजन ढूँढना एक विशाल अभियान है।
उन्हें घने जंगलों में घूमना पड़ता है...
और विशाल रेगिस्तानों को पार करना पड़ता है।
घर में, 5,000 की एक कॉलोनी है।
और वे उन्हें कैसे खिलाती हैं यह लगभग एक चमत्कार है।
वे एफिड किसान बन गईं हैं।
हालांकि वे उन्हें नहीं खाती हैं।
वे उन्हें गुदगुदाती हैं...
उनसे मधुरस की बूंदें निकलवाने के लिए...
जब वे सैप पर खाते हैं तो एक मीठा तरल एफिड निकलता है।
लेकिन झुंड के बीच... एक भेड़िया है।
लेडीबग्स एफिड शिकारी हैं।
चींटियाँ शक्तिशाली जबड़े से पलटवार करती हैं।
और फॉर्मिक एसिड का स्प्रे करती हैं।
लेकिन कुछ एफिड हत्यारे हैं जिन्हें चींटियों की सेना भी हरा नहीं सकती।
उन्हें कोई और जगह ढूँढनी होगी।
जंगल में, हैम्स्टर बहुत प्रादेशिक होते हैं।
लेकिन एक अच्छे आँगन का लालच उन्हें एक साथ करीब लाता है।
एक नर।
उसे किसी का साथ नहीं चाहिए।
वे हानिरहित दिख सकते हैं, लेकिन हैम्स्टर शातिर लड़ाके होते हैं।
वह बड़ा और ताकतवर है...
लेकिन उसके इरादे रोमांटिक अधिक लगते हैं।
भावनाएँ परस्पर नहीं हैं।
शायद किसी और समय।
गर्मियों के बढ़ने से, ध्यान खाने से हटकर संभोग की ओर जाता है।
एक मादा ज़ेबरा जंपिंग स्पाइडर।
दिखने में वह चावल के दाने जितनी हो सकती है...
लेकिन वह लालची है।
इस नर को सावधान रहने की ज़रूरत है। वह आसानी से उसे मार सकती है।
उसे साबित करना होगा कि वह संभोग करने योग्य है।
नाच कर।
द शफल।
द वेव।
साइड स्टेप।
उन सभी को सटीक होना चाहिए।
वह सबसे बड़ा नर्तक नहीं है।
लेकिन कम से कम वह "जिंदा रह रहा है।"
गर्मियों के मध्य का समय। और चीज़ें गर्म हो रही हैं।
नर हम्सटर वापस आ गया है।
उसकी दृढ़ता से उसे मादा के साथ फायदा हो रहा है।
मादा एक विशेष स्थान पर बस गई है,
उस बिल को घर में बदलने के लिए मरम्मत कर रही है।
साल के इस समय में, बगीचा छोटे गृहिणियों से भरा है।
मेसन मधुमक्खियों को अपने बच्चों को पालने के लिए सुरक्षित स्थान खोजने की ज़रूरत है।
अकेली मादा के लिए,
एक पूर्वनिर्मित घोंघा ढाँचा शुरू से कुछ बनाने की तुलना में अधिक सुविधाजनक है।
गहन निरीक्षण के बाद...
वह ढाँचे के अंदर एक एकल अंडा देती है।
बस एक समस्या है।
स्टार्लिंग्स को घोंघे बहुत पसंद हैं।
यह गलत पहचान एक दुर्भाग्यपूर्ण मामला हो सकता है।
बाल-बाल बचा।
अगर उसके बच्चे को इस बगीचे में जीवित रहना है,
उसे अपने गृह सुरक्षा पर काम करना होगा।
यह एक साल तक और नहीं उभरेगी।
और वह इसे बचाने के लिए काफ़ी समय तक जीवित नहीं रहेगी।
इसलिए वह निर्माण सामग्री ख़ोज रही है।
आश्चर्यजनक रूप से, वह अपनी नर्सरी को कवर करने के लिए
अपने आकार से 20 गुना लाठी उठा लेती है।
एक एक करके, ढाँचा एक...
किले में बदल जाता है।
हालाँकि वह अपने बच्चे की सुरक्षा के लिए वहाँ नहीं होगी,
उसने इसे सबसे अच्छी शुरुआत दी है।
जैसे ही मनुष्य सोने की तैयारी करते हैं,
बगीचा क्रीचर्स की एक नई जाति के साथ सक्रिय हो जाता है।
कुछ वहाँ पहुँचने के लिए खतरनाक यात्राएँ करते हैं।
एक प्रसाविका टोड एक खतरनाक मिशन पर है।
उसके साथी ने उसे अपने अनमोल अंडे दिए हैं।
उसने उन्हें उसके पैरों के चारों ओर लपेट दिया ताकि वह उन्हें गिरा न दे।
वे तैयार हैं, इसलिए जल्दी से उसे उन्हें पानी में ले जाने की ज़रूरत है।
और वह ऐसा करने के लिए अपनी जान जोखिम में डालेगा।
वह बगीचे के तालाब की हल्की सी गंध को भी खोजने और सीधे वहाँ जाने में सक्षम है।
लेकिन वह अभी तक वहाँ नहीं पहुँचा है।
हैजहोग्स टोड्स को खा जाएँगे।
लेकिन इसे कुछ और ही चाहिए।
रात का एक चमत्कार।
एक तेंदुआ स्लग।
गर्म, नम शामों में,
वे प्रकृति के सबसे असाधारण नज़ारों के लिए आते हैं।
एक और स्लग का पीछा करते हुए, वह चढ़ जाता है।
और जब दोनों मिलते हैं...
वे नाचते हैं।
फिर, शाखा पर अपनी पकड़ को छोड़ते हुए,
वे लिसलिसी मिट्टी के एक कतरे पर उतरते हैं।
ख़ैर एक सुरक्षित जगह पर...
वे संभोग करने लगते हैं।
पूरे बगीचे में, नए जीवन की शुरुआत हो रही है।
प्रसाविका टोड को आख़िरकार तालाब मिल गया।
वही तलाब जिसमें उसका जन्म हुआ था।
प्राकृतिक पूल जो अब बहुत दुर्लभ हैं,
बगीचे के तालाब छोटे जानवरों के लिए एक जीवन रेखा हैं।
हम्सटर के लिए भी एक नया अध्याय शुरू हो रहा है।
बगीचे में जीवन व्यतीत करने के सकारात्मक परिणाम मिले हैं।
वह सात छोटे पिल्लों की माँ है।
उनकी आँखें पहले दो सप्ताह तक बंद रहेंगी।
उस समय तक, बच्चे आकार में दोगुना हो जाते हैं।
बने रहने के लिए, माँ को अच्छी तरह से भोजन करने की आवश्यकता है
इतने सारे पिल्लों को भोजन करवाना शारीरिक रूप से थकावट भरा है।
सौभाग्य से, माली के प्रयास फल फूल रहे हैं।
लेकिन हर बार जब वह बाहर निकलती है, वह अपनी जान जोखिम में डालती है।
जितना संभव हो सके उतना कम बाहर जाना चाहिए।
और यह हैम्स्टर सबसे अच्छा करते हैं।
उन गालों में तीन भोजन जितनी जगह है।
लेकिन उसका मुँह केवल इतना ही खुलता है।
गर्मियों के बीच में, बगीचा तेज़ी से बढ़ रहा है।
और वे छोटे जानवर भी जो इसे खाते हैं।
बस अभी टूटा,
एक पस मोथ लार्वा एक सुई से निकलने जितना छोटा है।
लेकिन यह एक भूखा कैटरपिलर है।
केवल तीन हफ़्तों में, यह बढ़ता है...
और बढ़ता है...
अपने मूल आकार से हज़ार गुना तक।
अब, जब बगीचा इतना अधिक बढ़ गया है,
मनुष्य इस पर नियंत्रण पाने की कोशिश करता है।
लेकिन प्रकृति को प्रतिशोध लेना आता है।
फॉर्मिक एसिड की एक धार आमतौर पर मनुष्यों को पीछे धकेल देती है।
कई छोटे जीव रक्षा के लिए रासायनिक हथियारों का इस्तेमाल करते हैं।
लेकिन मनुष्यों के पास सामूहिक विनाश के हथियार हैं।
चींटियों के लिए जो अभी भी ड्यूटी पर हैं...
यह हत्या है।
कई हताहतों के बावजूद,
ये चींटियाँ अपने घायल साथियों को नहीं छोड़ेंगी।
वे उन्हें वापस कॉलोनी में ले जाएँगी।
घर का रास्ता खोजना आसान नहीं होगा।
और अब घास कम है, तो उनके पास सुरक्षा नहीं है।
स्टार्लिंग्स को घोंघे की तुलना में चींटियाँ अधिक पसंद है।
इस समय, फार्मिक एसिड का उपयोग करना प्रतिसंबंधी है।
स्टार्लिंग वास्तव में इसे प्रोत्साहित करता है।
यह पंखों को ठीक करने में मदद करता है और परजीवियों से बचाता है।
लेकिन खुले लॉन पर पिच्छप्रसाधन करना ख़तरनाक है।
चींटियों के लिए एक भाग्यशाली घटना।
घर पहुँचने से पहले एक आख़िरी बाधा है जो उन्हें पार करनी है।
चिलचिलाती धूप।
अस्थायी रेत।
और घातक एंटलायन्स।
वे अपने शिकार को भागने से रोकने के लिए जाल खोदते हैं और रेत निकालते हैं।
एक बहादुर चींटी अपने घायल साथी के लिए अपनी जान जोख़िम में डालती है।
इस बार, वह बच नहीं पाई।
चींटियों के निस्वार्थ स्वभाव की वजह से, ज़्यादातर चींटियाँ सुरक्षित घर पहुँच गईं।
अब चार सप्ताह बाद, हम्सटर पिल्ले बेचैन हो रहे हैं।
यह बगीचे को जानने का समय है।
उनकी माँ ने सुनिश्चित किया है कि वे एक अच्छी जगह से शुरूआत कर रहे हैं।
थोड़ा-सा हरा नखलिस्तान...
एक बदलती दुनिया में।
यह उत्तम नहीं है।
लेकिन यह घर है।
बहुत बार, हम उन जानवरों को हमारे बगीचों में कीट की तरह देखते हैं।
लेकिन रुकें और करीब से देखें।
और आप छोटे क्रीचर्स के समुदाय को हमारी दुनिया में
एक घर बनाने की कोशिश करते हुए देखेंगे।
यह भूलना आसान है कि छोटा होना कैसा है।
लेकिन सहायता के साथ...
यहाँ तक कि छोटे भी...
महान चीज़ें हासिल कर सकते हैं।
उप-शीर्षक अनुवादक: जश्न